Vrou (72) skenk geboorteArgieffoto: https://pixabay.com Die Britse dagblad The Guardian berig Daljinder Kaur is ongeveer 72 jaar oud. Haar presiese ouderdom kan nie bevestig word nie aangesien sy nie ŉ geboortesertifikaat het nie. Haar man, Mohinder Singh Gill, is 79 jaar oud. Volgens verskeie bronne het Kaur swanger geraak ná behandeling by ŉ omstrede vrugbaarheidskliniek in die staat Haryana. Die kliniek doen in vitro-bevrugting vir vroue wat al dekades verby hul menopouse is. Volgens The Telegraph het Kaur drie rondes in vitro-bevrugting ondergaan met die gebruik van skenkereierselle. Die Times of India beweer egter haar eie eierselle is gebruik vir die behandeling. Die egpaar se babaseuntjie, Arman, is op 19 April deur middel van ŉ keisersnee gebore en het 2 kg by geboorte geweeg. Hy is ten volle ontwikkel en gesond. Times of India berig die egpaar het glo jare lank probeer om kinders te kry, maar Kaur het nooit natuurlik swanger geraak nie. Sy wou ook nooit ŉ kind aanneem nie en het altyd bly glo die Here sal haar ŉ kind gee.